39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo, vážený pán predseda, ctené kolegyne, kolegovia. Tak, stojím tu opäť a s ďalším návrhom úplne konkrétneho opatrenia ktoré má zásadný konsolidačný potenciál. Opäť tuná dneska už asi 5 krát reagujem na to, že ak počúvame takú tú frázu z koalície, že opozícia neprichádza so žiadnymi konkrétnymi riešeniami, so žiadnymi návrhmi, ktoré by pomohli Slovensku, tak opäť už 5 krát hovorím, že nie. Prichádzame s takýmito návrhmi, prichádzame so zmysluplnými riešeniami, prichádzame skutočne s návrhmi ktoré by zvýšili ekonomickú aktivitu, reálne pomohli hospodárstvu, reálne zvýšili hospodársky rast, zvýšili by konkurencieschopnosť Slovenska a zvýšili by, aby som to dotiahol do tej koncovky, zlepšili by život ľudí, zlepšili by život firiem, nechali by občanom v peňaženkách viac peňazí, preto, pretože by platili nižšie dane. Toto je podľa mňa cesta, ktorá je jediná možná aby sme sa dostali preč z týchto momentálne veľmi ťažkých časov, ktorými nás akože fakt gniavia tie nezmyselné, respektíve škodlivé konsolidácie, ktoré nám ordinuje minister financií. Ja som tento návrh zákona vlastne písal a predkladal ešte v čase, keď ešte vôbec nebolo zrejmé, že až kam sa odváži minister financií ísť, kde teda napríklad pre budúci rok nastavuje sadzby dane pre príjem z fyzických, dane z príjmu fyzických osôb až na 30 a 35 %. Skutočne vytvára nové nové daňové pásma a zavádza fakt že až drakonickú 35 % sadzbu. Popritom ešte samozrejme sa znižujú tie pásma kde vlastne to zdanenie bolo nižšie, čiže ono to nie je len že tí najlepšie zarábajúci budú mať až 35 % sadzbu dane, ale ešte aj tí menej zarábajúci, ktorí povedzme boli v základnej sadzbe dane sa presunú do tej 25 % skôr, pretože ten daňový základ sa tam znížil. Čiže toto sú proste že úplne úplne škodlivé opatrenia, ktoré fakt vyháňajú tých najšikovnejších, najschopnejších, najskúsenejších, najkľúčovejších zamestnancov mimo Slovenska. Toto proste je fakt, ktorý sa jednoducho jasne ukazuje a ešte sa bohužiaľ výrazne zvýrazní pre budúci rok. Zasa, myslím si že nie je to, že to hovorím len ja. Ja si myslím že v poslednom období ste určite všetci zachytili viacero vyjadrení rôznych zamestnávateľských zväzov. Či to bolo RUZká, alebo AZZtká, AZZZ proste všetci hovoria to isté, že tieto daňové a odvodové zvyšovania sú úplným peklom pre Slovensko. Ako ak sa určite na niečom zhodneme všetci analytici, zamestnávatelia, dokonca aj odborári, tak na Slovensku je vysoké daňovo odvodové zaťaženie. No pre budúci rok s ním vláda robí to, že zvyšuje daň z príjmu, to znamená že zvyšuje daňové zaťaženie práce a zvyšuje zdravotné odvody, takže zvyšuje odvodové zaťaženie práce. A jednoducho problém rieši v úvodzovkách jeho zväčšením. Takto to fungovať skutočne nemôže, preto ten náš návrh, ten môj návrh ktorý predkladám robí presný opak. Znižuje sadzbu dane, či už z príjmu fyzických osôb o ktorých som teraz hovoril, alebo aj dane z príjmu právnických osôb na plochých 19 %. Jednoducho zásadne to zjednoduší daňový systém, zruší to tieto rôzne pásma, zruší to veľa priestoru na rôzne optimalizácie a keď sa teraz posuniem k dani z príjmu právnických osôb, tak tú základnú teraz na Slovensku 24 % sadzbu dane ktorá je inak že najvyššia zo všetkých postkomunistických krajín a je to jeden z dôvodov, prečo tu priamu zahraničnú investíciu nikto už dva roky nevidel a toto by nám takisto teda vedelo zásadne pomôcť. Aby som bol úplne presný, tak nezavádzame že úplne rovnú daň, pretože dnes máme v našom daňovom systéme pre malé firmy a malých živnostníkov nižšie sadzby dane hej? 10 a 15 %. Tieto zachovávam. Tá situácia je jednoducho tak zlá, že skutočne pre tieto malé firmy zachovávam tú nižšiu daň. Čiže tento návrh zákona na 100 % všade tie dane znižuje. Hej? Nemôžu byť tie, že ale veď tu by si malým zasa zvýšil. Takže skutočne aj toto je akože zachytené a ošetrené tak, aby to dávalo celé zmysel. Rozumiem, ďalšia výhrada môže byť že no veď ale keď znížiš dane bude v štátnom rozpočte menej peňazí. Na prvý pohľad sa to tak javí, ale ja hovorím že verme aspoň veciam, ktoré sa už stali. Ak sa pozrieme tak vlastne v roku 2024 začalo platiť, začala platiť rovná daň, vtedy to teda bola rovná daň dokonca ešte aj s dépeháčkou o tom teraz nehovorím. Ale tiež to bolo o tom. Vtedy bola najvyššia sadzba myslím že 43 %, 43% hej? A znížilo sa to na 19. Presne tie debaty boli o tom. Krachne nám štát nebudú dane, nebudú dane, nebudú príjmy z daní, celé zle, to nemôže fungovať. Tá história ukázala, že už prvý rok, už za ten samotný rok 2024 boli daňové príjmy vyššie ako rok predtým. Vyššie ako rok predtým. Proste prečo sa to tak deje? Lebo jednoducho ak máte fakt 35, budem už zasa hovoriť o tých aktuálnych číslach. Ak máte 35 % sadzbu dane, tak jednoducho tú sadzbu má fakt väčšinou človek ktorý je dostatočne šikovný, dostatočne schopní a aj dostatočne mobilný aby niečo s tým urobil. Jednoducho aby tú sadzbu neplatil. Takisto ak majú firmy platiť 24 % sadzbu dane a to sa ešte nebavme že banky majú bankový odvod, že rôzne ďalšie regulované odvetvia majú zasa ešte ďalší dodatočný daňový odvod. Jednoducho tie firmy vo finále že teda navyše budú mať nižšiu aktivitu, ale aj nájdu cestu, proste nájdu cestu ako zaplatiť daňové optimalizácie, ako proste uniknúť z toho drakonického zdanenia hej? A toto všetko a to samozrejme stojí peniaze tie formy. Čiže čím nižšie je to daňové zaťaženie, tým je väčšia vôľa platiť dane. Pretože jednoducho sa to viac oplatí a jednoducho proste je to, je to lepšie. Čiže fakt verme aspoň tomu, čo sa už stalo. Skutočne tie nižšie daňové sadzby znamenali zásadný rast príjmov štátneho rozpočtu. Ale to je len to A. Zároveň to znamenalo to, že sa zásadne zvýšila ekonomická aktivita. Že sme zrazu začali byť zaujímaví pre zahraničie, vtedy to samozrejme bolo ešte jednoduchšie o tom, že sme mali kopu disponibilnej pracovnej sily. Ale jednoducho začali byť investície. Začala proste tá ekonomika šliapať a my sme mali roky, kedy bol normálne že rast bol 7 - 8 %. Proste my sme Slovensko rástlo rýchlejšie ako Čína. My sme vtedy, sme dobiehali, ale zásadne dobiehali konvergovali sme k Európe, aj Česko hej